
Meede 5.1 „Sotsiaalne toimetulek“ 
Taotleja nimi:Mittetulundusühing Johanna
Miniprojekti pealkiri: Erivajadustega inimeste koolitamine muusika kaasabil
Koolituse/ürituse nimetus: Erivajadustega inimeste koolitamine muusika kaasabil 11-16
Toimumiskoht: Lepikumaja, Lepiku küla, Vinni vald, 46614 Lääne-Virumaa
Kuupäev: 15. sept.,  22.sept. ja 29.sept. 2026.a.  Kell 12.45 – 15.45


PÄEVAKAVA

 Üldõpe muusika kaasabil
Eesmärgid:
1. Loovuse arendamine: Aidata osalejatel avastada ja arendada oma loovust muusika ja üldõpetuse kaudu.
1. Emotsionaalse heaolu toetamine: Muusika, loovtegevuste ja õpioskuste kaudu pakkuda lõõgastust ja positiivseid emotsioone.
1. Sotsiaalse kaasatuse soodustamine: Luua ühtne ja toetav kogukond, kus osalejad saavad üksteisega suhelda ja koostööd teha.
1. Õpioskuste ja väljendusoskuse arendamine: Lugemine, kirjutamine, arvutamine, eneseväljendus ning rahvuslike ja riiklike tähtpäevade tundmaõppimine.
1. Isikliku enesekindluse kasvatamine: Aidata osalejatel tunda end enesekindlamalt, saavutades uusi teadmisi ja kogemusi.

Päevakava
September 2026
15.09.2026.a. kell 12.45-15.45
1. päev – „Mina ja minu päev“
Muusika, laulmine ja tants – 60 min.
Eesmärk on arendada rütmitaju, kuulamisoskust, koordinatsiooni, eneseväljendust, koostööd ja loovust. Tund algab tervituslauluga. Seejärel tehakse plaksutamis- ja keharütme, kuulatakse erineva tempoga muusikat ning liigutakse vastavalt muusika tempole. Mängitakse rütmipille ja pärimuslikke laulumänge. Lõpus toimub lihtne ühine tants või liikumismäng.
Emakeel – 60 min.
Teema on „Mina ja minu päev“.
1. tase – harjutatakse enda nime, vanuse, tegevuste ja päevakava kirjeldamist. Kasutatakse pilte ja sõnakaarte. Õpilased loevad vastavalt tasemele sõnu, lauseid või lühikest teksti ning täidavad kirjutamisülesandeid.
2. tase – lahendatakse ristsõnu ja mõistatusi. Tehakse etteütlust. Kirjutatakse lühike jutuke. Harjutatakse õigekirja ja grammatikat.
Matemaatika – 60 min.
Teema on „Arvud minu ümber“. Harjutatakse loendamist, arvude tundmist, võrdlemist ja nelja põhitehet vastavalt õpilase tasemele. Ülesanded seotakse igapäevaeluga: vanus, kuupäev, kellaaeg, esemete arv ja lihtsad tekstülesanded.
22.09.2026.a kell 12.45-15.45
2. päev – „Loodus ja aastaajad“
Muusika, laulmine ja tants – 60 min.
Kuulatakse erinevaid hääli ja muusikat ning arutatakse, mida kuuldakse. Tehakse kehatunnetusharjutusi, improviseeritakse rütmipillidega ja mängitakse rütmiliselt. Lauldakse regilaule ning tehakse liikumisi vastavalt muusika iseloomule. Tantsitakse valssi ja rumbat. Joonistatakse muusika kuulamise ajal meeleolupilt.
Emakeel – 60 min.
Teema on „Aastaajad ja ilm“. Piltide abil nimetatakse aastaaegu, ilma ja loodusega seotud sõnu. 1. tasemel keskendutakse sõnadele ja lihtlausetele, 2. tasemel lühikese teksti lugemisele ja küsimustele vastamisele ning 3. tasemel teksti mõistmisele ja iseseisvale kirjeldamisele.
Matemaatika – 60 min.
Teemad on kujundid, mõõtmine ja aeg. Kasutatakse päris esemeid ning mõõtevahendeid. Harjutatakse kujundite tundmist, esemete pikkuse võrdlemist ja mõõtmist ning kella ja aja kasutamist vastavalt tasemele. Lahendatakse erineva raskusastmega tekstülesandeid.

29.09.2026  kell 12.45-15.45
3. päev – „Pood ja igapäevaelu“
Muusika, laulmine ja tants – 60 min.
Tund algab tuttava laulu ja rütmiharjutusega. Seejärel korratakse eelnevalt õpitud rütme ning õpitakse pärimuslikke tantse. Lauldakse regilaule väikekandle saatel. Toimub loov eneseväljendus tantsulise liikumise kaudu. Tunni lõpetavad ühine muusikaline mäng ja lõpulaul.
Emakeel – 60 min.
Teema on „Poes“. Õpitakse tundma toiduainete nimetusi, hinnasilte, pakenditel olevaid sõnu ja ostunimekirja. Lihtsamal tasemel ühendatakse pilt ja sõna ning kirjutatakse üksikuid sõnu. Keskmisel tasemel koostatakse ostunimekiri ja loetakse lühikesi lauseid. Raskemal tasemel loetakse praktilist teksti ning koostatakse ise lühike ostuolukorra kirjeldus või dialoog. Kirjutatakse etteütlust.
Matemaatika – 60 min.
Teema on „Raha ja ostmine“. Kasutatakse mänguraha, hinnasilte ja mängupoodi. Õpilased tunnevad münte ja rahatähti, võrdlevad hindu, liidavad ostude hindu ning arvutavad vastavalt tasemele raha jääki või tagastusraha. Kasutatakse kalkulaatorit. Töölehed on erineva raskusastmega.
1. tase – palju pilte ja näitlikustamist, suuline juhendamine, esemete kasutamine, valikvastused, sõnade äratundmine, lühikesed laused ning arvutamine väiksemate arvudega.
2. tase – rohkem iseseisvat lugemist ja kirjutamist, lühitekstid, lausete moodustamine, mitmeosalised praktilised ülesanded ning arvutamine suuremate arvudega.
3. tase – teksti sisust arusaamine ja järelduste tegemine, iseseisev kirjutamine, probleemülesanded ning matemaatika sidumine igapäevaste olukordadega.
Tegevuste eest vastutav juhendaja:
Merlin Raatma (muusikaõpetaja, alushariduse pedagoog, osalenud eripedagoogika koolitustel)
OÜ Pesalind
· aadress: Rakvere, Seminari 4-31, Lääne-Virumaa
· registrikood: 16965774
· tel. 58182446

